- Evenimentele de la Universitatea din Los Angeles sunt cel mai recent focar al tensiunilor tot mai ridicate din campusurile universitare americane, unde protestatele față de războiul Israelului din Gaza au provocat ciocniri între studenți
- Intervenția din Los Angeles a avut loc după una similară la Universitatea Columbia din New York, unde studenții pro-palestinieni ocupaseră o clădire
- În ultimele zile, elevi și studenți au protestat în zeci de școli din SUA, cerând o încetare imediată a focului în Gaza și solicitând școlilor să nu mai investească în companii care au legătură cu Israelul.
Polițiștii au demontat o parte din baricade metalice și din lemn instalate de studenții propalestinieni, însă s-au confruntat cu rezistență din partea protestatarilor. Potrivit CNN, zeci de protestatari au fost arestați de ofițeri la fața locului.
Cei reținuți au fost urcați de ofițeri în autobuzele care au fost amplasate în apropierea campusului universitar.
Acţiunea poliţiei la UCLA marchează cea mai recentă confruntare pe fondul tensiunilor în creştere în campusurile universitare din SUA, unde protestele împotriva războiului Israelului în Gaza au dus la ciocniri între studenţi şi forţele de ordine.
În videoclipurile publicate pe rețelele sociale se puteau vedea poliţişti îmbrăcaţi în echipament antirevoltă, cu căşti şi măşti de gaz, şi pregătindu-şi bastoanele atunci când au intrat în tabăra protestatarilor.
UCLA BREAKING 🚨 : CHP RIOT POLICE HAVE BROKEN THROUGH, POLICE HAVE BREACHED THE ENCAMPMENT. PEOPLE BEING DETAINED. pic.twitter.com/uxcAOReRp5
— Anthony Cabassa (@AnthonyCabassa_) May 2, 2024
De asemenea, numeroase bubuituri s-au auzit la fața locului.
Unii protestatari stăteau în genunchi cu mâinile la spate, în timp ce ofiţerii îi reţineau şi continuau să scoată tot mai mulţi oameni din tabără, potrivit CNN.
VEZI GALERIA FOTOPOZA 1 / 3Începând de miercuri seară, ofițeri în echipament tactic au început să se adune în campusul UCLA adiacent unui complex de corturi ocupat de mulţimi de demonstranţi.
Postul de televiziune local KABC-TV a estimat că între 300 şi 500 de persoane se aflau în interiorul taberei, iar alţi circa 2.000 erau adunaţi dincolo de baricade.
Dar poliţia comasată în zonă a stat ore în şir la periferia corturilor, înainte de a începe în cele din urmă să-şi croiască drum în tabără pentru a aresta ocupanţii care refuzau să plece.
Unii protestatari au fost văzuţi purtând pălării cu întăritură, ochelari de protecţie şi măşti respiratorii în aşteptarea asediului, la o zi după ce universitatea a declarat tabăra ilegală.
Înainte de asalt, poliţia i-a îndemnat prin difuzoare pe demonstranţi să elibereze zona de protest.
UCLA a anulat deja cursurile de miercuri în urma unei ciocniri violente între manifestanții propalestinieni și un grup de contramanifestanți mascați care au lansat un asalt surpriză marți seară asupra taberei de corturi.
Membrii grupului propalestinian au spus că au fost atacați cu artificii și că au fost bătuți cu bâte și bastoane. Oficialii universității au pus tulburările pe seama „instigatorilor” și au promis o anchetă.